Source: http://www.graiul.ro/2019/11/05/calificare-la-limita/
Timestamp: 2020-05-27 06:31:29+00:00

Document:
Calificare la limită - Graiul Maramureșului - Cotidian independent al județului Maramureș total views	<% if ( today_view > 0 ) { %> , views today
CSM Reşiţa – CS Minaur Baia Mare 26-27 (12-13)
CS Minaur s-a calificat în optimile de finală ale Cupei României la handbal masculin, după ce duminică a dispus, în deplasare, de CSM Reşiţa, scor 26-27 (12-13). Cu un nou tehnician pe bancă, Bojan Butulja, şi beneficiind şi de aportul a doi jucători proaspăt legitimaţi, portarul Shota Tevzadze şi interul Dusan Trifkovic, CSM Reşiţa a pus serioase probleme echipei noastre, care a obţinut o calificare la limită.
Băimărenii s-au desprins la două lungimi după patru minute, 1-3, dar bănăţenii au egalat peste alte patru minute la 4. Partida a curs, în continuare, sub semnul echilibrului, niciuna dintre combatante nereuşind să se detaşeze clar pe tabelă. Au încercat, totuşi, oaspeţii pe final de repriză, când s-au dus la trei goluri, 10-13, dar Reşiţa a redus ecartul la un singur gol în decurs de 10 secunde, 12-13. După ce gazdele egalează în debutul părţii secunde, 13-13, Minaur are o perioadă foarte bună şi se distanţează la patru lungimi, 15-19 (42). Dar numai peste cinci minute duelul este relansat, Reşiţa egalând la 20. Preluăm din nou conducerea, 22-24 (52), dar nu este nimic jucat, fiindcă bănăţenii dispun de energia necesară pentru a juca de la egal la egal. Egalează la 25, apoi la 26 cu zece secunde rămase. Repunem repede şi Vojvodic înscrie golul calificării când mai erau patru secunde de joc, 26-27. • Arbitri: Claudiu Belean (Târgu Mureș) / Marcel Sas (Ora­dea). Observator FRH: Ion Șerbu (București). • Aruncări de la 7 m: 2-3 (transformate 2-2; a ratat Kotrc). Minute de eliminare: 12-16 (în min. 46, Nagy a primit cartonaşul roşu pentru trei eliminări). • CSM Reșița: Tevzadze, Simulescu – Trifkovic 9 (2 din 7 m), Mledenciu 4, Băr­buș 4, Vulpe 2, Bahan 2, Ignat 2, Santeiu 1, Starcenko 1, Heimbach 1, Belchite, Boriceanu, Daia, Dediu, Boriceanu, Țiu. Antrenor: Bojan Butulja. • CS Minaur Baia Mare: Țenghea, Ciobanu – Nagy, Botea 2, Buzle, Mureșan 2, Căbuț 1, Kotrc 6, Coric 2, Cip 1, Bușecan, Csepreghi 2 (din 7 m), Brajovic 10, Vojvodic 1, Cristescu, Bera. Antrenori: Stephane Plantin și Alexandru Sabou.
Rezultatele şaisprezecimilor: CS Magnum Botoşani – CS Unirea Sânnicolau Mare 34-29; CSU Galaţi – AHC Dobrogea Sud Constanţa 12-42; CSU Politehnica Timişoara – CS HC Buzău 2012 12-46; ACS Szejke Odorheiu Secuiesc – SCM Politehnica Timişoara 23-32; CSM Focşani 2007 – CSM Vaslui 35-27; CSU Târgovişte – CSM Sighişoara 20-47; CS Politehnica Iaşi – CS Universitatea Cluj-Napoca 27-38; CSM Alexandria – CSU din Suceava 28-24; CSU Piteşti – CSM Oradea 28-26; CSU Constantin Brâncuşi Târgu Jiu – HC Beldiman Arad 28-23; CSA Steaua Bucureşti – AHC Potaissa Turda 28-30; CS Universitatea Craiova – CSM Bacău 27-48; CSM Reşiţa – CS Minaur Baia Mare 26-27; CSM Ploieşti – CSM Făgăraş 20-30; CS Medgidia – AHC Dunărea Călăraşi 24-33. • Duminică, 17 noiembrie: CS Dinamo Bucureşti – CSM Bucureşti.
27 mai 2020, 9:31

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM